पाकिस्तान में आत्मघाती विस्फोट,चार पुलिसकर्मी घायल  
पाकिस्तान के उत्तरपश्चिमी कबायली इलाके में रविवार रात हुए एक आत्मघाती बम विस्फोट में कम से कम चार पुलिसकर्मी घायल हुए।
पाकिस्तान के उत्तरपश्चिमी कबायली इलाके में रविवार रात हुए एक आत्मघाती बम विस्फोट में कम से कम चार पुलिसकर्मी घायल हुए। समाचार एजेंसी सिन्हुआ ने पीटीवी चैनल के हवाले से बताया है कि रात में करीब नौ बजे के आसपास यह हमला हुआ। खैबर पख्तूनख्वा प्रांत के डेरा इस्माइल खान जिले के मेन कमीशनरी मार्केट में मोटरसाइकिल चलाते हुए आ रहे आत्मघाती हमलावर ने पुलिस के एक वाहन में टक्कर मारकर विस्फोट कर दिया।
प्रत्यक्षदर्शियों ने स्थानीय मीडिया को बताया कि हमलावर सफेद पोशाक में था और उसने दाढ़ी रखी थी। समाचार एजेंसी सिन्हुआ के मुताबिक घायल पुलिसकर्मियों में जिले के पुलिस उप-अधीक्षक भी शामिल हैं। विस्फोट के बाद गोलीबारी की आवाज भी सुनी गई। अब तक किसी ने भी इस हमले की जिम्मेदारी नहीं ली है। यह भी स्पष्ट नहीं हुआ है कि हमलावर मारा गया या घायल हुआ है।    

प्रत्यक्षदर्शियों ने स्थानीय मीडिया को बताया कि हमलावर सफेद पोशाक में था और उसने दाढ़ी रखी थी। समाचार एजेंसी सिन्हुआ के मुताबिक घायल पुलिसकर्मियों में जिले के पुलिस उप-अधीक्षक भी शामिल हैं। विस्फोट के बाद गोलीबारी की आवाज भी सुनी गई। अब तक किसी ने भी इस हमले की जिम्मेदारी नहीं ली है। यह भी स्पष्ट नहीं हुआ है कि हमलावर मारा गया या घायल हुआ है।